OpenLLM-France/wikimedia huggingface dataset:
# Pont sobre el Dalmau

Èl Pont sobre el Dalmau és una obra de Santa Eulàlia de Riuprimer (Osona) inclosa a l'Inventari del Patrimoni Arquitectònic de Catalunya.

## Descripció

Pont d'un sol arc,passa prop del mas ALIBERCH,és tot de pedra i pla, avui en dia no serveix, ja que té el pont nou al costat.Passa per sobre del torrent Dalmau,afluent de la Riera de Muntanyola, afluent per la dreta del riu Meder, afluent per la dreta del Ter.

## Referències

* ↑ «Pont sobre el Dalmau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Leo Tindemans

Leonard Clemence "Leo" Tindemans (pronunciat (?·pàg.)) (Zwijndrecht, 16 d'abril de 1922 - Edegem, 26 de desembre de 2014) fou un polític flamenc del partit demòcrata-cristià Christen-Democratisch en Vlaams (CD&V), que fou Primer Ministre de Bèlgica entre els anys 1974 i 1978.

## Biografia

Va néixer el 16 d'abril de 1922 a la ciutat de Zwijndrecht, població situada a la província d'Anvers. Va estudiar ciències polítiques a la Universitat Catòlica de Lovaina, i amplià els seus estudis en economia a la Universitat de Gant.

## Activitat política

Inicià la seva activitat política l'any 1965 quan va esdevenir burgmestre del municipi d'Edegem, situada a la regió flamenca de la província d'Anvers, càrrec que ocupà fins al 1978.
Fou nomenat diputat al parlament belga pel partit democristià Christen-Democratisch en Vlaams (CD&V) per primer cop l'any 1961, acta que no abandonà fins al 1989. L'any 1970 el primer ministre Gaston Eyskens el nomenà Ministre d'Afers comunitaris de Flandes, i el 1971 Ministre d'Agricultura i de la Classe Obrera, càrrec que va mantenir fins al final del mandat d'Eyskens l'any 1973.
Després d'un parèntesi de govern socialista per part d'Edmond Leburton entre 1973 i 1974, aquell mateix any Tindemans fou nomenat Primer Ministre de Bèlgica. Federalista convençut, mostrà el seu suport a la unió política d'Europa l'any 1975, pensant que la unió europea no és una fi en si mateix sinó una etapa més cap al camí a la unificació. Tindemans serà uns dels principals avaladors davant el Consell Europeu de la unió monetària, el reforçament del poder parlamentari del Parlament Europeu i una política de seguretat comuna. L'any 1976 fou guardonat amb el Premi Internacional Carlemany, concedit per la ciutat d'Aquisgrà, pels seus passos en favor de la unió europea.
Després del fracàs del fracàs del pacte d'Egmont Tindemans va dimitir com a primer ministre i es van convocar les eleccions legislatives belgues de 1978 Tindemans fou nomenat Ministres d'Afers Estrangers entre 1981 i 1989 sota els governs de Mark Eyskens i Wilfried Martens.
President del Partit Popular Europeu (PPE) entre 1976 i 1985, també fou diputat europeu en dues ocasions (1979-1981 i 1989-1999) i actualment és president d'honor del PPE.

## Referències

* ↑ «Mor l'ex primer ministre belga Leo Tindemans als 92 anys». Aldia.cat, 26-12-2014. [Consulta: 28 desembre 2014].
* ↑ «Egmont Pact» (en neerlandès). Vlaamse Rand. [Consulta: 10 juliol 2024].

## Enllaços externs

* Informació de Leo Tindemans a la Pàgina Oficial del Govern Belga Arxivat 2007-11-14 a Wayback Machine. (francès)
* European Navigator - Entrevista amb Leo Tindemans Arxivat 2007-09-30 a Wayback Machine. (francès)
* Premi Internacional Carlemany (anglès)
# Llanxa de desembarcament Classe Chuhatsu

La Chuhatsu (中発) o llanxa de desembarcament de 13 m era un tipus de giny naval habilitat per fer desembarcaments, va ser utilitzat per la Marina Imperial japonesa durant la Segona Guerra Mundial. Era una versió més petita de la Classe Daihatsu, amb una rampa proa que s'abaixava per desembarcar soldats i material a la platja.
Va ser utilitzada per la Marina Imperial japonesa com a barca de servei auxiliar i de subministrament per creuers i també per transportar aeronaus lleugeres.

## Referències

* ↑ Jentschura, Hansgeorg; Jung, Dieter; Mickel, Peter. Warships of the Imperial Japanese Navy, 1869–1945 (en anglès). Naval Institute Press, 1977. ISBN 0-87021-893-X.

## Bibliografia

* Military Monograph Series - Japanese Landing Craft of World War II. Merriam Press. ISBN 1-57638-049-1
# La Casanova (Odèn)

La Casanova és una masia situada al municipi d'Odèn, a la comarca catalana del Solsonès. Avui en dia alberga una fonda.

## Referències

* ↑ «Fondes i restaurants». Ajuntament d'Odèn. [Consulta: 27 desembre 2021].
# Jamesville

Jamesville és una població dels Estats Units a l'estat de Carolina del Nord. Segons el cens del 2000 tenia 502 habitants.

## Demografia

Segons el cens del 2000, Jamesville tenia 502 habitants, 199 habitatges i 140 famílies. La densitat de població era de 144,6 habitants per km².
Dels 199 habitatges en un 32,2% hi vivien nens de menys de 18 anys, en un 46,2% hi vivien parelles casades, en un 18,6% dones solteres, i en un 29,6% no eren unitats familiars. En el 27,6% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,04.
Per edats la població es repartia de la següent manera: un 28,1% tenia menys de 18 anys, un 6,2% entre 18 i 24, un 25,1% entre 25 i 44, un 22,1% de 45 a 60 i un 18,5% 65 anys o més.
L'edat mediana era de 38 anys. Per cada 100 dones de 18 o més anys hi havia 81,4 homes.
La renda mediana per habitatge era de 28.438 $ i la renda mediana per família de 32.813 $. Els homes tenien una renda mediana de 32.045 $ mentre que les dones 20.208 $. La renda per capita de la població era de 16.682 $. Entorn del 21,5% de les famílies i el 19,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jamesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Jamesville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Dankuwa

Dankuwa va ser un país i el nom d'una fortalesa hitita que feia frontera amb Hayasa a l'Anatòlia centre-nord. El rei Anniya d'Azzi i Hayasa la va atacar entre els anys 1320/1310 aC, i va traslladar tota la població al seu regne.
Mursilis II, rei hitita, va escriure a Anniya exigint-li el retorn dels seus súbdits, però Anniya va refusar i Mursilis va atacar immediatament la fortalesa d'Ura. Segurament això passava durant el vuitè any del regnat de Mursilis, però les tauletes que parlaven d'aquell any s'han perdut.

## Referències

* ↑ Bryce, Trevor. El reino de los hititas. Madrid: Cátedra, 2001, p. 250-251. ISBN 8437619181.
* ↑ Bryce, Trevor. «Dankuwa». A: The Routledge Handbook of the Peoples and Places of Ancient Western Asia: The Near East from the Early Bronze Age to the Fall of the Persian Empire (en anglès). Abingdon: Routledge, 2009, p. 185. ISBN 9781134159086.
# Dia Internacional contra la LGTBI-fòbia

El Dia Internacional contra la LGTBI-fòbia (o Dia Internacional contra l'Homofòbia, la Transfòbia i la Bifòbia) se celebra el 17 de maig per commemorar la desclassificació de l'homosexualitat com a malaltia mental per part de l'Organització Mundial de la Salut el 17 de maig de 1990.
La celebració d'aquest dia internacional té com a finalitat coordinar internacionalment l'organització d'activitats per incrementar la consciència sobre l'homofòbia, la transfòbia, la bifòbia i la fòbia a la intersexualitat. També pretén estimular l'interès de les autoritats i la població en garantir els drets LGTBI al món.

## Història

El Dia Internacional contra l'Homofòbia (IDAHO) es va concebre el 2004. Al llarg d'aquell any es va realitzar una campanya que va culminar en la primera celebració del dia internacional el 2005. Aquell mateix any els fundadors de l'esdeveniment van constituir el Comitè IDAHO, que des d'aleshores organitza aquesta diada anualment. Louis-Georges Tin en va ser el fundador.
Més de vint mil persones i també organitzacions com l'Associació Internacional de Lesbianes i Gais (ILGA), la Comissió Internacional Gai i Lesbiana de Drets Humans (IGLHRC), el Congrés Mundial de Jueus LGBT, i la Coalició de Lesbianes Africanes van signar una crida en suport a la iniciativa IDAHO.
El 2009 es va agregar la transfòbia al nom de la campanya, i aquell any les activitats es van centrar en aquest tipus de discriminació. Aleshores es va canviar la denominació per dia Internacional contra l'Homofòbia i la Transfòbia (IDAHOT). El 2015 es va afegir també la bifòbia.
El comitè organitzatiu va decidir mantenir l'acrònim IDAHOT malgrat els canvis en la seva denominació. Argumenten que «és una solució imperfecta, però necessària per a la consistència de les comunicacions». Així mateix, donen suport a les organitzacions que adaptin el nom del dia al seu context i prioritats. També expliquen que han creat una línia base global que reflecteix la diversitat sexual i de gènere de les minories, que és «celebració global de la diversitat sexual i de gènere [sic]».

## Referències

* 1 2 «International Day Against Homophobia, Transphobia and Biphobia». IDAHO Committee. [Consulta: 9 octubre 2013].
* 1 2 «All Events, United Nations Educational, Scientific and Cultural Organization». UNESCO. [Consulta: 9 octubre 2013].
* ↑ «IDAHO: What is May 17th» (en anglès). Arxivat de l'original el 2015-07-02. [Consulta: 13 maig 2017].
* 1 2 3 «IDAHO: Who we are» (en anglès). Arxivat de l'original el 2017-05-11. [Consulta: 13 maig 2017].
* ↑ «Biographie et actualités de Louis-Georges Tin» (en francès). France Inter. [Consulta: 13 maig 2017].
* ↑ Szivárvány Misszió Alapítvány «17TH MAY: IDAHOT | Budapest Pride» (en anglès). Budapest Pride, 17-05-2018. Arxivat de l'original el 2020-10-17 [Consulta: 17 octubre 2020].

## Vegeu també

* Dia Internacional de l'Orgull LGBT
# La Casanova (Rupit i Pruit)

La Casanova és una masia de Rupit i Pruit (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular coberta a dues vessants amb el carener perpendicular a la façana, situada a migdia. Consta de planta baixa, primer pis i golfes. La façana presenta un cos adossat a la part dreta i cobert per la mateixa vessant que es prolonga. A la part esquerra s'hi adossa també un altre cos de petites dimensions. La façana presenta un portal d'arc rebaixat amb la dovella central datada. Al primer pis hi ha una finestra central de grosses dimensions i les laterals conserven les espieres. Les golfes tenen una petita finestra rectangular. La part de tramuntana només té algunes obertures protegides per llangardaixos. És construïda amb pedra sense polir unida amb morter de calç. Les finestres i obertures són de pedra picada. Del carener sobresurt un gros cavall de fusta.

## Història

L'única data concreta del mas es troba a la llinda del portal, datat al 1809, per bé que l'edificació sembla més antiga.
És una masoveria de les Viles, fet que permet relacionar-la hipotèticament amb un tal Francesc Vila, que apareix al fogatge de la parròquia i terme de Sant Francesc Dosmunts de l'any 1553.

## Referències

* 1 2 3 «La Casanova». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
# Devitoïta

La devitoïta és un mineral de la classe dels silicats, que descrit per primera vegada el 2010, rebent el nom en honor d'Alfred DeVito (1937-2004) qui va ser durant molts anys un dels principals micromuntadors i col·leccionistes de camp de Califòrnia. Pertany i dona nom al grup de la devitoïta.

## Característiques

La devitoïta conté diferents tipus d'anions i cations amb una combinació única d'elements. La seva fórmula química és [Ba₆(PO₄)₂(CO₃)][Fe2+ 7(OH)₄Fe3+ 2O₂(Si₄O₁₂)₂]. Cristal·litza en el sistema triclínic, té una duresa aproximada de 4 a l'escala de Mohs i s'ha calculat la seva densitat en 4,044 g/cm³. Està estructuralment relacionada amb la yoshimuraïta en termes de configuració dels cations Ba$^{2+}$ i PO3− 4.

## Jaciments

La devitoïta va ser descoberta en uns dipòsits de sanbornita a l'Esquire #8 claim (Lander's Gillespite), a Big Creek, dins el comtat de Fresno (Califòrnia, Estats Units), on han estat descrits bastants minerals exòtics, entre els quals dotze espècies per primera vegada. També ha estat descrita a un altre indret proper del comtat de Fresno i a un indret situat al també californià comtat de Mariposa.

## Referències

* 1 2 3 «Devitoite» (en anglès). Mindat. [Consulta: 7 novembre 2015].
* 1 2 3 4 Kampf, Anthony R.; Rossman, George R. et al.; . «Devitoite, a new heterophyllosilicate mineral with astrophyllite-like layers from eastern Fresno County, California» (en anglès). The Canadian Mineralogist, 48, 2010, pàg. 29-40. DOI: 10.3749/canmin.48.1.29 [Consulta: 15 abril 2020].
# La Casanova d'Albereda

La Casanova d'Albereda és una masia situada al municipi de Navès, a la comarca catalana del Solsonès.
# Devil·liersita

La devil·liersita és un mineral de la classe dels silicats que pertany al supergrup de la safirina.

## Característiques

La devil·liersita és un inosilicat de fórmula química Ca₄Ca₂Fe$^{3+}$$_{10}$O₄[(Fe$^{3+}$$_{10}$Si₂)O$_{36}$]. Va ser aprovada com a espècie vàlida per l'Associació Mineralògica Internacional el 2021, sent publicada el mateix any. Cristal·litza en el sistema triclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5296/1.

## Formació i jaciments

Va ser descoberta a Har Parsa, a la conca de l'Hatrurim, dins el Consell Regional de Tamar (Districte del Sud, Israel). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Devilliersite» (en anglès). Mindat. [Consulta: 7 març 2022].
# Kingsgateïta

La kingsgateïta és un mineral de la classe dels òxids. Rep el nom de Kingsgate, a Austràlia, la seva localitat tipus.

## Característiques

La kingsgateïta és un òxid de fórmula química ZrMo$^{6+}$₂O₇(OH)₂·2H₂O. Va ser aprovada com a espècie vàlida per l'Associació Mineralògica Internacional l'any 2019, sent publicada el 2022. Cristal·litza en el sistema tetragonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Austràlia Meridional, a Adelaida, Austràlia, amb el número de registre: g34800.

## Formació i jaciments

Va ser descoberta a la localitat de Kingsgate, situada al comtat de Gough de Nova Gal·les del Sud (Austràlia), l'únic a tot el planeta on ha estat descrita aquesta espècie mineral.

## Referències

* ↑ «Kingsgateite» (en anglès). Mindat. [Consulta: 12 març 2022].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) NEWSLETTER 51». European Journal of Mineralogy, 20-12-2019, pàg. 1099–1104. DOI: https://doi.org/10.1127/ejm/2019/0031-2894 [Consulta: 30 març 2023].
* ↑ Elliott, Peter; Kampf, Anthony R. «Kingsgateite, ZrMo6+2O7(OH)2⋅2H2O, the first natural zirconium molybdate from Kingsgate, New South Wales, Australia». Mineralogical Magazine, 86, 3, 01-06-2022, pàg. 486–491. DOI: https://doi.org/10.1180/mgm.2022.43 [Consulta: 30 març 2023].
# Dia Gran de Jujuy

El Dia Gran de Jujuy o combat de León fou la batalla portada a terme el 27 d'abril de 1821 pels habitants de la província de Jujuy a l'actual República Argentina degut a un intent d'invasió per part de tropes "reialistes" (fidels al rei d'Espanya), pocs anys després de la independència de l'Argentina.

## Antecedents

Durant la declaració de la independència el 9 de juliol de 1816 la majoria de les Províncies de l'antic Virregnat del Riu de la Plata prenen el nom de Províncies Unides de Sud-amèrica encara que es va mantenir també el de Províncies Unides del Riu de la Plata.
En els anys anteriors s'havien produït gran nombre d'enfrontaments entre "patriotes" argentins i "reialistes"; en aquell moment (1821), la província estava embolicada en conflictes interns, situació que els reialistes van aprofitar per atacar el nord. Les tropes invasores al comandament del brigadier Pedro Antonio de Olañeta, entraren al territori argentí per la Quebrada de Humahuaca.

## Batalla

L'avantguarda reialista, sota el comandament del coronel Guillermo Marquiegui, arribà a la ciutat de San Salvador de Jujuy, però només s'hi estigué tres dies, ja que l'oberta hostilitat dels habitants els va fer témer ser envoltats. Acamparen al marge del riu Yala, en espera d'Olañeta i els seus homes. A causa de la indecisió del govern de Salta d'enviar-hi més tropes, els patriotes jugenys van decidir per iniciativa pròpia reunir les seves forces, constituïdes per sis-cents homes, i el coronel José Ignacio Gorriti en fou designat el cap.
Durant la matinada del 27 d'abril van caure per sorpresa sobre l'enemic. Una hora d'aferrissat combat va donar com a resultat la victòria a les tropes jugenyes. Olañeta, assabentat d'aquest desastre, va intentar una contraofensiva, però Gorriti l'ordenà de retirar-se sota l'amenaça formal d'afusellar els caps i oficials presoners.

## Enllaços externs

* Descripció dels fets (castellà)
# Kutlugh Khwaja

Kutlugh Khwaja o Qutlugh Khwaja (+ 1313/1314) fou un príncep mongol txagataïda, fill de Duwa (kan de Txagatai), que fou cap dels karaunes.
Duwa va cridar al seu cosí Abd Allah (fill de Mubarak Shah) que dirigia als karaunes i va nomenar al seu lloc al seu propi fill Kutlugh Khwaja, el 1298 o 1299. sembla que després els il-kànides li van permetre establir-se a l'Afganistan. Va llençar diversos atacs contra el sultanat de Delhi i contra els mateixos Il-Khans. Segons Rashid ad-Din, fou una seriosa amenaça per als mamelucs de Delhi i una força a les seves ordes va arribar a finals del 1299 a la rodalia de la capital índia. El sultà Alà-ad-Din Muhammad Shah I Khalji (1296-1316) va dirigir tot el seu exèrcit contra els mongols atacant pel centre mentre la seva ala esquerra trencava la dreta mongol i va penetrar per les línies enemigues creant el pànic entre els mongols que es van retirar.
Va morir el 1313 o 1314 i el va succeir el seu fill Daud Khoja (Daud Hoja, Dawud Khwaja) però poc després fou expulsat pel Il-Khan Oldjeitu.

## Referències

* René Grousset, L'empire des steppes, Attila, Gengis-Khan, Tamerlan, París 1938, quarta edició 1965, en línea PDF
# Diane Glancy

Diane Glancy (Kansas City, Missouri, 1941) és una escriptora nord-americana, mestissa de blanc i cherokee. Es graduà per diverses universitats i es caracteritza per un llenguatge realista que mostra una gran espiritualitat. És autora de Drystalks of the moon (1983), Iron woman (1990), Trigger dance (1990), Lone Dog's winter count (1991), Claming breath (1992), War cries (1997), Flutie (1998), Fuller man (1999), (Ado)ration (1999) i The closets of heaven (1999).

## Enllaços externs

* Biografia (anglès)
# La Collada (Sant Quirze Safaja)

La Collada és el nom d'una collada situada a 842,8 metres d'altitud situada al límit dels termes municipals de Sant Martí de Centelles, de la comarca d'Osona, i de Sant Quirze Safaja, de la comarca del Moianès.
Està situat en el sector nord-est del terme de Sant Quirze Safaja i al sud-oest del de Sant Martí de Centelles, en el vessant nord-est del puig de la Carassa, a la capçalera del torrent de la Rovireta.

## Enllaços externs

* La Collada en el seu entorn, a l'Institut Cartogràfic de Catalunya
# Dobrínino

Dobrínino (en rus: Добрынино) és un poble de l'óblast de Vladímir, a Rússia, segons el cens del 2010 tenia 81 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Dobrudja Meridional

La Dobrudja Meridional (Южна Добруджа, Iujna Dobrudja en búlgar; Dobrogea de sud o Cadrilater en romanès) és una zona del nord-est de Bulgària que comprèn els districtes administratius de les dues ciutats principals de la zona, Dòbritx i Silistra. Té una extensió de 7.565 km² i una població de 358.000 habitants.

## Història

Al començament de l'era moderna, la Dobrudja Meridional tenia una població mixta de búlgars i turcs amb petites minories de gagaüsos, tàtars de Crimea i romanesos. El 1910, dels 282.007 habitants de la Dobrudja Meridional, 134.355 (el 47,6%) eren búlgars, 106.568 (37,8%) turcs, 12.192 (4,3%) gitanos, 11.718 (4,1%) tàtars i 6.484 (2,4%) romanesos.
La Dobrudja Meridional formà part del principat autònom búlgar en l'època de la independència de Bulgària de l'Imperi Otomà del 1878 fins a les Guerres Balcàniques. Després de la derrota de Bulgària en la Segona Guerra Balcànica, la regió fou incorporada a Romania el 1913 pel Tractat de Bucarest. Romania dominà la Dobrudja Meridional fins al 1940 i hi assentà milers d'aromanesos de Bulgària, Macedònia del Nord i Grècia, així com romanesos de Valàquia.
El 7 de setembre de 1940 la Dobrudja Meridional fou retornada a Bulgària pel Tractat de Craiova. El tractat contenia l'obligació d'intercanvi de població: uns 110.000 romanesos (gairebé el 95% d'ells assentats després de 1913) foren obligats a marxar de la Dobrudja Meridional, mentre que 77.000 búlgars foren obligats a marxar de la Dobrudja Septentrional. Només hi restaren uns centenars de romanesos i aromanesos, que encara hi romanen avui dia.

## Vegeu també

* Dobrudja Septentrional
# Disc òptic (oftalmologia)

El disc òptic o papil·la òptica és una zona oval situada cap al centre (desviada nasalment) de la retina, per on surten de l'ull els axons de les cèl·lules ganglionars de la retina que formen el nervi òptic. Aquesta àrea mesura de mitjana 1,76mm horitzontalment i 1,92mm verticalment en l'ull humà. No té sensibilitat als estímuls lluminosos per no posseir ni cons ni bastons. Això causa una zona cega dins del camp visual que es coneix com a punt cec.

## Referències

* ↑ Duane's Ophthalmology (2006). Ch. 4. Anatomy of the Visual Sensory System
Viccionari
# L'eroe cinese

«L'eroe cinese» té aquests significats:
Llibret de Metastasio del qual se n'han fet diverses òperes:
* L'eroe cinese (Bonno)
* L'eroe cinese (Cimarosa)